Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8868

1989. december 1. óta Ausztria 39 újabb teher- és kombinált fuvarozási vonatot vezetett be a brenneri tranzitforgalomba. Rövid távon: A rövid távú bővítés során a kétszeresénél is többre növekszik az Ausztrián tranzitforgalomban áthaladó vasúti kapacitás. 1996-tól kezdve az alkalmazott kombinált fuvarozási technológia függvényében az éves kapacitás további kapacitásbővülésével lehet számolni, egészen 1,8 millió szállítmányig vagy 33 millió tonnáig. Középtávon: 1998-ra ez a kapacitás a további szelektív kétvágányúsítás és a tranzitútvonalak biztonság- és üzemtechnikai feltételeinek javítása következtében további évi 10 millió tonnával bővül majd. Hosszú távon: A Pyhrn–Schober útvonalat kétvágányúra bővítik. A brenneri alagúttól a brenneri útvonal kapacitásának javulása várható, amely mintegy napi 400 vonatra fog emelkedni. A kiválasztott technológiától függően az újonnan épülő kombinált vasúti árufuvarozási kapacitás 2010 után évente mintegy 60–89 millió tonnára emelkedik. Fogalommeghatározások: „azonnal”

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes